KOMENTE TË PËRGJITHSHME

Mbi raportin e monitorimit të Kryeministrisë 
për vitin 2021
1. Karakteristikat kryesore të shpenzimeve.

Kryeministria, për vitin 2021, administron dhe menaxhon fondet publike sipas një programi të miratuar, e konkretisht:

1. Programi “Planifikim, menaxhim administrim”

Në fund të vitit 2021 situata në lidhje me realizimin e shpenzimeve të buxhetit, krahasuar me planin vjetor me ndryshime, paraqitet si më poshtë:

                                                                                                        % e realizimit 

                                                                                                                           kundrejt buxhetit vjetor

1. Programi “Planifikim, menaxhim administrim”                             98.1%
Totali i KM                                                                          
        98.1%
Duke gjykuar realizimin në vlerë të shpenzimeve të përgjithshme të këtij institucioni konstatojmë një performancë shumë të mirë në realizimin e tyre. 
Sipas zërave përbërës të shpenzimeve, situata në fund të vitit  paraqitet e tillë:

                                                                                Në mijë lekë
	Planifikim, menaxhim administrim
	Plani me ndryshime 
	Fakti
	% e realizimit

	Shpenzime korrente
	1,041,912
	1,034,018
	99.2

	Shpenzime kapitale
	123,000
	109,306
	88.9

	Totali i KM
	1,164,912
	1,143,323
	98.1


Lidhur me shpenzimet korrente, evidentohet një performancë shumë e mirë në realizimin e shpenzimeve prej 99.2%. Lidhur me ato kapitale realizimi i shpenzimeve është realizuar 88.9% e planit por janë blerë pajisjet e zyrave dhe pajisjet elektronike të planifikuara si dhe është realizuar projekti riforcues për kompleksin e godinave të Kryeministrisë.
2. Krahasimi i të dhënave faktike, të raportit të institucionit me të dhënat e thesarit, për të njëjtën periudhë raportuese.

                                                                                                       Në mijë lekë
	Programet
	Shpenzime korrente
	Shpenzime kapitale
	Totali i shpenzimeve

	
	IB
	Thesari
	Dif.
	IB
	Thesari
	Dif.
	IB
	Thesari
	Dif.

	01110
	1,034,018
	1,034,018
	0
	109,306
	109,306
	0
	1,143,324
	1,143,323
	0

	Totali i KM 
	1,034,018
	1,034,018
	0
	109,306
	109,306
	0
	1,143,324
	1,143,323
	0


Ashtu siç shikohet edhe nga tabela e mësipërme, të dhënat e paraqitura nga Kryeministria për përgatitjen e raportit të monitorimit të shpenzimeve për vitin 2021, përputhen plotësisht me të dhënat e nxjerra nga sistemi i thesarit për shpenzimet korrente si edhe për shpenzimet kapitale.
3. Informacion mbi volumin dhe madhësinë e ndryshimit të buxhetit.

Për këtë institucion situata në lidhje me ndryshimet në planifikim gjatë vitit 2021, përfshirë këtu buxhetin fillestar dhe buxhetin me ndryshimet e ndodhura gjatë kësaj periudhe, paraqitet në tabelën e mëposhtme:

                                                                                                    Në mijë lekë
	Programet
	Buxheti fillestar 
	Buxheti me ndryshime
	Diferenca

	Planifikim menaxhim administrim
	728,000
	1,164,912
	436,912

	Totali i KM
	728,000
	1,164,912
	436,912


Siç shohim ka diferencë ndërmjet buxhetit fillestar dhe buxhetit me ndryshime për vitin 2021, për Kryeministrinë. Kjo shifër rakordon me shtesën e vendosur në dispozicion për fondin e veçantë prej 400 mijë lekësh, pakësimit të fondit të pagave prej 10 milionë lekë në zbatim të Aktit Normativ nr.26, datë 22.06.2021 “Për disa ndryshime në ligjin nr. 137/2020, “Për buxhetin e vitit 2021”, pakësimit të shpenzive kapitale prej 207 milionë lekë në zbatim të Aktit Normativ nr.34, datë 03.12.2021 “Për disa ndryshime në ligjin nr. 137/2020, “Për buxhetin e vitit 2021”, zbatimi i Vendimit të Këshillit të Ministrave nr. 747 datë 9.12.2021 ““Për një shtesë fondi në buxhetin e vitit 2021, miratuar për Kryeministrinë, për financimin e projektit të Agjencisë Shtetërore të Kadastrës “Digjitalizimi i të dhënave kadastrale të pasurive të paluajtshme” nëpërmjet të cilës ju akorduan 652 milionë lekë si dhe akordimi i fondeve shtesë për pagesën e ish funksionarëve të cilët përfitojnë pagesë pas ndërprerjes së funksionit të fundit në vlerën rreth 1.5 milionë lekë. 
4.  Komente:

· Raporti i monitorimit të Kryeministrisë është paraqitur në kohë, në përputhje me afatet e përcaktuara në udhëzimin nr. 22, datë 17.11.2016 “Për procedurat standarde të monitorimit të buxhetit, për njësitë e qeverisjes qendrore”. 

· Raporti i monitorimit të Kryeministrisë është i shoqëruar me të gjithë setin përkatës sipas udhëzimit nr. 22, datë 17.11.2016 “Për procedurat standard të monitorimit të buxhetit, për njësitë e qeverisjes qendrore”, gjithashtu edhe me një analizë narrative të ecurisë së produkteve dhe ecurisë së projekteve.
· Realizimi faktik për vitin 2021 raportuar nga Kryeministria, me atë të nxjerrë nga sistemi i thesarit përputhet plotësisht në shpenzimet korrente dhe shpenzimet kapitale.
· Në analizën narrative nuk është bërë pjesë përcaktimi i pikës 148 të Udhëzimit nr.1, datë 10.01.2022 “Për zbatimin e buxhetit të vitit 2022”, më poshtë cituar:

“Për plotësimin e anekseve të raporteve të monitorimit për vitin 2021 si dhe ato periodike dhe vjetore të vitit 2022, strukturat përgjegjëse për monitorimin e buxhetit dhe monitorimin e investimeve publike, në strukturat përgjegjëse për buxhetin në ML/IB, të dhënat do t’i sigurojnë nga raportet përkatëse të modulit të Monitorimit të Buxhetit dhe Portofolit të Projekteve (BPPM), në sistemin AFMIS. Këto të dhëna duhet të jenë të njëjta me të dhënat e strukturave buxhetore përkatëse në Sistemin Informatik Financiar të Qeverisë (SIFQ). Nëse nuk janë të barabarta, kjo duhet të evidentohet nga ana e ML/IB në relacionin shoqërues të raporteve të monitorimit,  ku të jepen shpjegimet përkatëse. Gjithashtu në relacion duhet të evidentohen të gjitha problematikat që lidhen me përdorimin e raporteve të modulit të Monitorimit të Buxhetit dhe Portofolit të Projekteve (BPPM) me formatin apo përmbajtjen e tyre.

· Raporti i monitorimit për vitin 2021 nuk është publikuar në faqen zyrtare të Kryeministrisë.
